
โดย
กองทุนหลักประกันสุขภาพ
องค์การบริหารส่วนตำบลท่าดี
อำเภอลานสกา  จังหวัดนครศรีธรรมราช
สนับสนุนโดย
สํานักงานหลักประกันสุขภาพแห่งชาติ (สปสช.)

องค์การบริหารส่วนตําบลท่าดี

ประกาศกองทุนหลักประกันสุขภาพองค์การบริหารส่วนตำบลท่าดี
เรื่อง ประกาศใช้แผนพัฒนาสุขภาพตําบลท่าดี
ประจําปีงบประมาณ  ๒๕๕7
--------------------------------------------



ตามที่องค์การบริหารส่วนตําบลท่าดี ร่วมกับสํานักงานหลักประกันสุขภาพแห่งชาติ  ได้ดําเนินงานระบบหลักประกันสุขภาพในระดับท้องถิ่นหรือพื้นที่ เพื่อให้การบริหารจัดการดําเนินงานมีความสอดคล้องกับประกาศคณะกรรมการหลักประกันสุขภาพแห่งชาติ ลงวันที่ ๒๙ กันยายน ๒๕๕๒ เรื่อง การกําหนดหลักเกณฑ์เพื่อสนับสนุนให้องค์การบริหารส่วนตําบลหรือเทศบาลดําเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ พ.ศ. ๒๕๕๒ และประกาศสํานักงานหลักประกันสุขภาพแห่งชาติ ลงวันที่ ๑๖ ธันวาคม ๒๕๕๒ เรื่อง แนวทางการรับเงิน การจ่ายเงิน การเก็บรักษาเงิน และการจัดทําบัญชีเงินหรือทรัพย์สินในกองทุนหลักประกันสุขภาพ และเพื่อให้การบริหารจัดการเป็นไปอย่างมีประสิทธิภาพและตอบสนองความต้องการของประชาชน  คณะกรรมการบริหารกองทุนหลักประกันสุขภาพองค์การบริหารส่วนตําบลท่าดี   ได้มีมติในการประชุมครั้งที่ 2/๒๕๕7 เมื่อวันที่  27  มีนาคม  ๒๕๕7  เห็นชอบร่างแผนดําเนินงานกองทุนหลักประกันสุขภาพองค์การบริหารส่วนตําบลท่าดี ประจําปีงบประมาณ ๒๕๕7  และให้ใช้เป็นแผนดําเนินงานกองทุนหลักประกันสุขภาพองค์การบริหารส่วนตําบลท่าดี ประจําปีงบประมาณ  ๒๕๕7 รายละเอียดปรากฏตามแนบท้ายประกาศนี้


จึงประกาศให้ทราบโดยทั่วกัน




ประกาศ ณ วันที่  27  มีนาคม  พ.ศ. ๒๕๕7







(นายปรารถนา  พจน์จำเนียร)







      นายกองค์การบริหารส่วนตําบลท่าดี





       ประธานกรรมการบริหารกองทุนหลักประกันสุขภาพ







องค์การบริหารส่วนตําบลท่าดี
คำนำ


แผนดําเนินงานกองทุนหลักประกันสุขภาพองค์การบริหารส่วนตําบลท่าดี  อําเภอลานสกา จังหวัดนครศรีธรรมราช  ประจําปีงบประมาณ ๒๕๕7  เล่มนี้เป็นผลมาจากการดําเนินการตามโครงการประชุมเชิงฏิบัติการ  การสร้างและใช้แผนที่ยุทธศาสตร์ กองทุนหลักประกันสุขภาพขององค์การบริหารส่วนตําบลท่าดี  ปี 2๕๕7  เพื่อเสริมสร้างศักยภาพแก่คณะกรรมการบริหารกองทุนหลักประกันสุขภาพองค์การบริหารส่วนตําบลท่าดี ในการบริหารจัดการกองทุน และสนับสนุนการพัฒนาระบบบริหารจัดการ   สร้างความเข้มแข็งในการมีส่วนร่วมของเครือข่ายภาคประชาชนในการจัดการสุขภาพ ของกองทุนสุขภาพระดับท้องถิ่น  โดยกองทุนหลักประกันสุขภาพองค์การบริหารส่วนตําบลท่าดี  ได้จัดทําขึ้น ด้วยความร่วมมือจากภาคีเครือข่ายด้านสุขภาพ ได้ร่วมประชุมระดมความคิดเห็นในการจัดทําแนวทางการดําเนินงานของกองทุนหลักประกันสุขภาพองค์การบริหารส่วนตําบลท่าดี ประจําปีงบประมาณ ๒๕๕7 



ทั้งนี้ เพื่อใช้เป็นเครื่องมือบริหารจัดการการดําเนินการโครงการด้านสุขภาพของประชาชน
ในตําบลท่าดี  อําเภอลานสกา  จังหวัดนครศรีธรรมราช  ให้มีประสิทธิภาพ เป็นรูปธรรมและเกิดประโยชน์สูงสุดแก่ประชาชนในท้องถิ่น โดยคณะกรรมการบริหารกองทุนหลักประกันสุขภาพได้มีมติเห็นชอบอนุมัติแผนดําเนินงาน ดังกล่าวในการประชุมของคณะกรรมการบริหารกองทุนหลักประกันสุขภาพองค์การบริหารส่วนตําบลท่าดี  ครั้งที่ 2 /2557  เมื่อวันที่  27  มีนาคม  ๒๕๕7   


กองทุนหลักประกันสุขภาพองค์การบริหารส่วนตำบลท่าดี  ขอขอบคุณภาคีเครือข่ายด้านสุขภาพที่ทุกท่านที่ได้เสียสละเวลาอันมีค่าเข้าร่วมโครงการฯ  และขอขอบคุณคณะกรรมการบริหารกองทุนหลักประกันสุขภาพองค์การบริหารส่วนตำบลท่าดีทุกท่านไว้  ณ  โอกาสนี้ด้วย






กองทุนหลักประกันสุขภาพองค์การบริหารส่วนตำบลท่าดี








27   มีนาคม  2557
สารบัญ
หัวข้อ

